
Ministru kabineta rīkojums Nr. 215
Rīgā 2025. gada 16. aprīlī (prot. Nr. 15 20. §)
Par civilās aviācijas drošības uzturēšanas pasākumu finansēšanu 2025. gadā no valsts budžeta programmas 44.00.00 "Līdzekļi aviācijas drošības, glābšanas un civilmilitārās sadarbības nodrošināšanai"
· 1. Saskaņā ar likuma "Par aviāciju" 27. panta piekto daļu noteikt, ka civilās aviācijas drošības uzturēšanas pasākumus 2025. gadā finansē no valsts budžeta programmas 44.00.00 "Līdzekļi aviācijas drošības, glābšanas un civilmilitārās sadarbības nodrošināšanai" šādiem civilās aviācijas lidlaukiem:
· 1.1. valsts akciju sabiedrības "Starptautiskā lidosta "Rīga"" (vienotais reģistrācijas Nr. 40003028055) valsts nozīmes civilās aviācijas lidlaukam "Rīga";
· 1.2. sabiedrības ar ierobežotu atbildību "Aviasabiedrība "Liepāja"" (vienotais reģistrācijas Nr. 40003134391) valsts nozīmes civilās aviācijas lidlaukam;
· 1.3. sabiedrības ar ierobežotu atbildību "Ventspils lidosta" (vienotais reģistrācijas Nr. 51203031491) valsts nozīmes civilās aviācijas lidlaukam.
· 2. Satiksmes ministrijai uzraudzīt, lai minētie līdzekļi tiek izmantoti paredzētajam mērķim līdz 2025. gada 31. decembrim.

